Festiwal z „Dnjom Ukrainy“
Choćebuz. Z 13 filmami z Ukrainy a třomi wo njej je wot Ruskeje nadpadnjeny kraj lětsa we wšěch sekcijach Choćebuskeho filmoweho festiwala sylnje zastupjeny. Mjez nimi wobdźěla so tři přinoški na wubědźowanjach. We wobłuku lětušeho 32. festiwala steji 11. nowember pod hesłom „Dźeń Ukrainy“. Na nim přizamknjetej so dwěmaj filmomaj rozmołwje režiserow z publikumom, dale stej podijowej rozmołwje planowanej.
Pječat EU za Picnjanskeho karpa
Brüssel. Picnjanski karp je w přichodźe z pochadowym pječatom EU škitany. Wón smě so podobnje kaž Champagner abo Błótowske kórki jenož we wěstym geografiskim regionje plahować. W konkretnym padźe je to Braniborska. Wo tym je Europska komisija wčera w Brüsselu informowała. Kaž dale rěkaše, wuznamjenja so mjaso Picnjanskeho karpa přez swój charakteristiski słód a aromatisku wóń.
AWO z wobhospodarku
Zyma so bliži a z tym čas tepjenja. Nic jenož w bydlenjach, ale tež w běrowach, dźěłarnjach a domjacnosćach budu za dobru atmosferu trěbne přijomne abo znajmjeńša dosahace temperatury. Tež w ćmě njebudźe nichtó sedźeć chcyć a ćopłu jěsć chce kóždy tež rady měć. K tomu je a budźe milina trěbna.
Tučasne politiske wusměrjenja a z tym zwisowace wukazy a postajenja zwjazkoweho knježerstwa wšak so njehodźa za to, być optimist.
Naprawy stata dosćahnu wobydlerjow na wšelake wašnje. Kak z wyšimi płaćiznami za milinu a tepjenje wobchadźeja, je z wulkeho dźěla wot socialneho stawa a dochodow jednotliwcow a swójbow wotwisne. Tomu je tež na wjeskach w Budyskim a Zhorjelskim wokrjesu tak.
Ći jedni činja sej wulke hłowułamanje wo tym, kak měli wysoke zličbowanki za milinu zapłaćić, mjeztym, zo druzy scyła na to njemysla, so z tym zaběrać.
Stani Nawka z Hamburga piše pod hesłom „Kónc a nimo?“
Njejsym wšak přeco a hnydom „up to date“ nastupajo serbski „bušfunk“, a tuž so stróžich, jako słyšach a čitach wo katastrofalnej situaciji wokoło Serbskich Nowin.
Štó je na tym wina? Tónkróć snadź lědma Domowina. Ale chutnosć njerodźi žort.
Hladam z jednym wóčkom wróćo na zanjechane móžnosće zańdźenych lět a z druhim wóčkom do přichoda. Při wšej woli njewuhladam ani hwězdźički, kiž by so błyšćo a zybolejo mje wabić zamóhło, so požadać wo jedne z mjeztym wjacorych wakantnych dźěławych městnow, bjez kotrychž njebudźe naš „serski blot“ přežiwić.
Sprěnja njejsym – bohudźak – žadyn profi-politikar, ale mam wotzamknjene wukubłanje a samo powołanje. Zdruha nimam dohlad do wšěch kućikow dźěłoweho prawa a zakonskich paragrafow.
Kwalitu serbskeho kubłanja na zakładźe zhromadneho dźěła zwyšeć, je stajne wužadanje. Tež serbski kubłanski puć so hižo w pěstowarni započina – tohodla přeprošujetej Domowina a Serbske šulske towarstwo (SŠT) 13. winowca na fachowu konferencu pod hesłom „Dyrbimy rěčeć!“ do kubłanišća swjateho Bena w Smochćicach. Konferenca je předewšěm na nošerstwa přesahowacu kooperaciju wusměrjena.
Budyšin (SN/at). Domowina a Serbske šulske towarstwo chcetej z konferencu staršich, kubłarki a nošerjow pěstowarnjow docpěć. W srjedźišću steja metoda imersije, wšědneho dospołneho zanurjenja do našeje maćeršćiny, runje tak kaž nazhonjenja danskeje mjeńšiny w Schleswigsko-Holsteinskej z daledawanjom swojeje rěče a diskusijne koła wo praktiskich prašenjach.
Festiwal z „Dnjom Ukrainy“
Choćebuz. Z 13 filmami z Ukrainy a třomi wo njej je wot Ruskeje nadpadnjeny kraj lětsa we wšěch sekcijach Choćebuskeho filmoweho festiwala sylnje zastupjeny. Mjez nimi wobdźěla so tři přinoški na wubědźowanjach. We wobłuku lětušeho 32. festiwala steji 11. nowember pod hesłom „Dźeń Ukrainy“. Na nim přizamknjetej so dwěmaj filmomaj rozmołwje režiserow z publikumom, dale stej podijowej rozmołwje planowanej.
Pječat EU za Picnjanskeho karpa
Brüssel. Picnjanski karp je w přichodźe z pochadowym pječatom EU škitany. Wón smě so podobnje kaž Champagner abo Błótowske kórki jenož we wěstym geografiskim regionje plahować. W konkretnym padźe je to Braniborska. Wo tym je Europska komisija wčera w Brüsselu informowała. Kaž dale rěkaše, wuznamjenja so mjaso Picnjanskeho karpa přez swój charakteristiski słód a aromatisku wóń.
AWO z wobhospodarku
Twarskej mašinje pokradnyli
Błohašecy. Dohromady 60 000 eurow škody nasta w nocy na wutoru w Błohašecach, jako njeznaći z firmy bager a kolesowy nakładowak pokradnychu. Zaswěćiwši mašinje jědźechu skućićeljo z nimaj přez ležownosće třoch zawodow a při tym wjacore płoty skóncowachu. Po wšěm zdaću paduši na to mašinje na Lkw połožichu a z nim wotjědźechu.
Wokoło jutrow rěčimy wjele wo zajacu. Lětsa wěnujemy dołhowuchačej wjetšu zjawnu kedźbnosć, dokelž je za zwěrjo lěta 2015 pomjenowany. Snano je tón abo tamny při nalětnim wuchodźowanju zajaca wuhladał. Bě pak to woprawdźe zajac abo tola dźiwi nukl?
Kruty wobstatk dźěławosće Domowinskeje skupiny Pančicy-Kukow je kóžde lěto zhromadna wuprawa z busom. Minjenu sobotu wjedźeše naš puć do srjedźneje Łužicy. Jako prěnje witaše nas Silwija Panošina z chlěbom a selu w narodnej drasće w Serbskim kulturnym centrumje w Slepom. Tu poskići nam wulkotny přehlad wosebitosćow narodnych drastow, nałožkow a powědkow Serbow. Stajna wustajeńca pokaza wobšěrnu drastowu klankowu zběrku w Slepjanskej drasće a filigrane, pisane ornamenty serbskich jutrownych jejkow kaž tež wšelake figury z powědkow. Tež regionalni wuměłcy z dźěłami molerstwa, grafiki a fotografowanja poskićeja dohlad do Slepjanskeho regiona. Dalša stacija bě Njepilic dwór w Rownom. Při šalce kofeja a po wobhladanju statoka a wustajeńcy w bróžni zhonichmy mnoho wo stawiznach regiona a wo spěchowanju narodneje drasty a zo ma jeje nowozhotowjenje za wobydlerjow wulki wuznam.
Berlin (dpa/SN). Wjace hač milion ludźi w Němskej zastaruje so po naprašowanju tež na taflach ze žiwidłami. Němski institut za hospodarske slědźenje (DIW) ličbu srjedu na nimale 1,1 milion wobliči a poćahowaše so na naprašowanje z lěta 2020. Sam pak wuchadźa tuchwilu z jasnje wyšich ličbow. „Połoženje je pola wšitkich taflow ekstremnje napjate“, praji rěčnica třěšneho zwjazka taflow Němskeje. Pozadk je wójna w Ukrainje a stupace płaćizny. „Přińdźe tež wjace ludźi, kotřiž maja dźěło.“
Po cyłej zwjazkowej republice něhdźe 960 taflow potrěbnym žiwidła rozdźěleja, kotrež njemóža hižo předawać. Třěšny zwjazk rěči mjeztym wo jasnje wjace hač dwěmaj milionomaj kupčow a kupcow, wjace hač hdy prjedy. DIW je so wobdźělnikow swojeje naprašowanskeje serije Socio-oekonomiski panel 2020 prašał, hač bě z nich loni něchtó pola tafle. Přińdźe tak na nimale 1,1 milion ludźi, kotřiž wot poskitkow profitowachu.
Hodźij. Hižo tójšto lět organizuje Serbske ewangelske towarstwo hromadźe ze serbskimi Bjesadami jako lětne zetkanišćo za wuměnu a dalekubłanje dźěłarničku. Lětsa so wona třeći króć w Hodźiju wotměje, a to sobotu, 8. oktobra, w kantoraće při nawsy. Dźěłarničku zahaja w 14 hodź. z nutrnosću. Na to předstajitej so přełožowanski program „Sotra“ a serbski kwis. Po kofejowej přestawce dožiwja wobdźělnicy w 16 hodź. dwurěčne dźiwadło za dźěći a dorosćenych „Čmjeła Hana“. Wšitkich sobustawow Bjesadow, maćernorěčnych kaž tež serbsce wuknjacych a wšitkich dalšich zajimcow Serbske ewangelske towarstwo a Hodźijska Bjesada wutrobnje přeprošatej.
K sadowcam kolesować
Swójbne mjena su přeco zaso zajimawe swědčenja rěče našich prjedownikow. W serbšćinje maja wone wosebitu hódnotu, dokelž pochadźeja z časa, z kotrehož hišće žane pisomne pomniki njewobsedźimy. Kak su naši prjedownicy před wjele lětstotkami myslili a so rěčnje zwuraznili, wo tym nam wone mjena znajmjeńša něšto přeradźeja.
Chcemy so zaso wěnować někotrym serbskim prócowarjam zańdźenosće, kotřiž maja lětsa kulojtu abo połkulojtu róčnicu narodnin abo posmjertnin, a so zamyslić do jich mjenow. Swójbne mjena nastachu často z mjenow powołanjow, kotrež běchu prěni nošerjo mjenow wukonjeli. Tak je to na přikład pola Šewčika, takrjec „małeho šewca“. Jakub Šewčik, rodźeny w Baćonju a farar mjez druhim w Chrósćicach, wěsty čas předsyda Domowiny, předewšěm pak awtor basnjow patriotiskeho charaktera, změje 6. septembra 150. róčnicu narodnin.
Korla Awgust Fiedler, znaty hudźbnik a sobuwuhotowar spěwanskich swjedźenjow, zemrě 16. meje 1917. Swójbne mjeno Fiedler pochadźa tohorunja z mjena powołanja; w tym padźe wšak je wone němskeho pochada, měnjeny je wězo „husler“.
pol_Latn szl_Latn bos_Latn szl_Latn pol_Latn szl_Latn pol_Latn szl_Latn szl_Latn slk_Latn eng_Latn pol_Latn szl_Latn pol_Latn pol_Latn pol_Latn pol_Latn szl_Latn bos_Latn szl_Latn pol_Latn slk_Latn szl_Latn szl_Latn szl_Latn szl_Latn ces_Latn szl_Latn min_Latn hrv_Latn szl_Latn szl_Latn